Diari Oficial de la Generalitat Valenciana


Sumari del DOGV 8152, del 19-10-2017 (2017/8696)

ORDRE 27/2017, de 22 de setembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es declara la microreserva de flora de la Closa, al terme municipal de Benavites, i es modifiquen les ordres de declaració de microreserves de flora de 4 de maig de 1999, 6 de novembre de 2000, 22 d'octubre de 2002, 24 d'octubre de 2003 i 17 de juliol de 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8152

Data del DOGV
:   19-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8696


Data del document
:   22-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

ORDRE 27/2017, de 22 de setembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es declara la microreserva de flora de la Closa, al terme municipal de Benavites, i es modifiquen les ordres de declaració de microreserves de flora de 4 de maig de 1999, 6 de novembre de 2000, 22 d'octubre de 2002, 24 d'octubre de 2003 i 17 de juliol de 2006. [2017/8696]  
  
  
PREÀMBUL  
  
La matèria relativa als espais naturals protegits es troba estretament connectada amb altres matèries de competència autonòmica, com ara les forests i aprofitaments forestals (art. 148.1.8é de la Constitució Espanyola ?d'ara en avant, CE), l'ordenació del territori i urbanisme (art. 148.1.3r CE), i la gestió sobre el medi ambient (art. 148.1.9é CE). D'acord amb el marc competencial establit en la Constitució, l'Estatut d'Autonomia de la Comunitat Valenciana, en l'article 49.10 reconeix a la Generalitat competència exclusiva en les matèries d'espais naturals protegits, d'acord amb el que disposa l'article 149.1.23é de la Constitució.  
En exercici de les referides competències es va aprovar la Llei 11/1994, de 27 de desembre, d'espais naturals protegits de la Comunitat Valenciana, en la qual es configuren diferents categories de protecció.  
Més tard i en l'àmbit de la regulació esmentada es va aprovar el Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres denominada microreserva vegetal (DOGV 2379, 03.11.1994), es van definir les microreserves vegetals. Posteriorment la seua denominació va passar a ser «microreserva de flora» per mitjà del Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació (DOCV 6021, 26.05.2009).  
L'Ajuntament de Benavites ha sol·licitat la declaració d'una microreserva de flora en una parcel·la de la seua propietat en la qual està present Thalictrum maritimum, planta protegida inclosa en la categoria de Vulnerable en el Catàleg Valencià d'Espècies de Flora Amenaçades.  
  
El seguiment de les microreserves de flora ha permés detectar la necessitat de realitzar l'ampliació de diverses d'aquestes per a incloure poblacions perifèriques d'espècies d'interés. En alguns casos s'han detectat errades en la delimitació de la microreserva dins dels terrenys propietat del titular.  
La present ordre està justificada per una raó d'interés general (la protecció del patrimoni natural vegetal de la Comunitat Valenciana), es basa en una identificació clara dels fins perseguits (declarar una nova microreserva i modificar la creació d'altres), és l'instrument més adequat per aconseguir eixos fins, conté la regulació imprescindible per a atendre la necessitat a cobrir i no existeixen altres mesures menys restrictives de drets o que imposen menys obligacions. Així mateix, s'adapta als principis de necessitat, eficàcia, proporcionalitat, seguretat jurídica transparència i eficàcia.  
Durant la tramitació de la present ordre s'ha observat el que disposa l'article 43 de la Llei 5/1983, del Consell, en la redacció que en fa la Llei 12/2007, de 20 de març, de la Generalitat, en l'article 5.2 del Decret 218/1994 i la seua modificació per la disposició final primera del Decret 70/2009, i totes les microreserves que es declaren compleixen els requisits exigits en l'article tercer del Decret 218/1994. Igualment la tramitació s'ha ajustat al que disposa el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, i s'ha obtingut informe de l'Advocacia de la Generalitat.  
Per tot l'anterior, a proposta de la Direcció General de Medi Natural i d'Avaluació Ambiental i en virtut de les facultats que em confereix l'article 28 de la Llei 5/1983, de 30 de desembre, del Consell, el Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, així com de conformitat amb el que disposa el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural modificat pel Decret 80/2016, d'1 de juliol, del Consell, conforme amb el Consell Jurídic Consultiu de la Comunitat Valencian i fent ús de les facultats que tinc atribuïdes,  
  
  
  
ORDENE  
  
Article 1. Objecte  
Amb la finalitat de protegir i garantir un adequat estudi i seguiment científic de les espècies i grups vegetals es declara la microreserva de flora de la Closa en el terme municipal de Benavites (província de València).  
Aquesta microreserva de flora queda definida en l'annex I, on s'especifiquen els termes següents:  
- Denominació  
- Límits  
- Superfície projectada, expressada en hectàrees  
- Terme municipal  
- Titularitat del terreny  
- Espècies i unitats de vegetació que són objecte prioritari de conservació. Per a les unitats de vegetació s'especifica el corresponent Codi Natura 2000 de la Directiva 92/43/CEE i de la Llei 42/2007, de 13 de desembre, del Patrimoni Natural i la Biodiversitat. Els hàbitats prioritaris en l'àmbit de la Unió Europea estan marcats amb un asterisc.  
  
- Pla de gestió, actuacions de conservació i limitacions d'ús.  
  
En l'annex III s'inclouen mapes d'ubicació i de delimitació de les microreserves.  
  
Article 2. Elements exclosos de la microreserva de flora  
Sense perjuí del que disposa el Decret 218/1994 no es consideraran com a part de les microreserves, les pistes forestals o carreteres i les construccions preexistents dins dels límits establits per a cada una d'aquestes.  
  
Article 3. Senyalització  
D'acord amb l'Ordre de 7 de desembre de 1995, de la Conselleria de Agricultura i Medi Ambient, per la qual es regula la senyalització de les microreserves de flora (DOGV 2658, 02.01.1995), modificada parcialment pel Decret 70/2009 (DOCV 6021, 26.15. 2009), s'instal·laran els corresponents senyals i elements d'indicació de límits.  
  
  
Article 4. Plans de gestió  
De conformitat amb el que disposa el Decret 218/1994, la conservació de la microreserva comportarà l'execució de les actuacions indicades en els plans de gestió, dins de les possibilitats que permeten les lleis anuals de pressupostos generals de la Generalitat. Igualment, per a la seua adequada conservació i gestió, s'estableixen, en els plans de gestió, limitacions d'ús.  
  
Article 5. Compatibilitat amb l'activitat cinegètica  
Sense perjuí d'allò que disposa el Decret 218/1994, i d'acord amb el seu article 4.2, l'existència de la microreserva no implica prohibició per a l'exercici de la caça.  
  
Article 6. Prohibicions generals  
Sense perjuí de les prohibicions que s'estableixen en el Decret 218/1994, i per a evitar el trepig generalitzat de la microreserva de flora, que podria perjudicar el desenvolupament normal de les poblacions de plantes rares, endèmiques o amenaçades, queda prohibit eixir-se'n de les sendes o camins existents. Atés el paper substancial que els invertebrats i els fongs juguen a l'hora d'assegurar el correcte funcionalisme de la microreserva de flora, en queda prohibida la captura o recol·lecció. Es podran autoritzar excepcions a aquestes prohibicions generals amb fins educatius, científics o conservacionistes. Queda prohibida la realització de senyals amb pintura o altres materials indelebles a la microreserva de flora, a excepció de la senyalització de sendes inscrites al Registre Públic de Senders de la Comunitat Valenciana creat pel Decret 179/2004, de 24 de setembre, del Consell de la Generalitat Valenciana.  
  
Article 7. Titularitat de la gestió  
Correspon la gestió d'aquesta microreserva de flora a la direcció territorial de València de la conselleria competent en matèria de medi ambient, sense perjudici de les activitats que puga realitzar el propietari dels terrenys en el marc del pla de gestió de la microreserva de flora. Igualment, correspon a la direcció territorial concedir les autoritzacions corresponents per a activitats educatives, científiques i conservacionistes que s'han de fer a la microreserva de flora, o per a l'alçament excepcional de les prohibicions establides en aquesta ordre. En el cas que es tracte de peticions d'activitats per a diverses zones entre les quals estiga inclosa la microreserva de flora, i que afecten dues o més províncies, correspon concedir les autoritzacions a la direcció general competent en matèria d'espais protegits i biodiversitat.  
  
  
  
DISPOSICIÓ ADDICIONAL  
  
Única. De la incidència pressupostària  
L'aplicació i desenvolupament d'aquesta orde no tindrà cap incidència en la dotació dels capítols de despesa assignats a la Generalitat i, en tot cas, haurà de ser atesa amb els mitjans personals i materials d'aquesta.  
  
  
DISPOSICIONS FINALS  
  
Primera. Modificació de l'Ordre de 4 de maig de 1999  
Es modifica l'annex I de l'Ordre de 4 de maig de 1999, de la Conselleria de Medi Ambient, per la qual es declaren 33 microreserves vegetals a la província d'Alacant i 29 microreserves vegetals a la província de València (DOGV 3505, 28.05.1999), corregida per l'Ordre 15/2014, de 14 de juliol, de la Conselleria d'Infraestructures, Territori i Medi Ambient, per la qual es modifiquen les ordres de 4 de maig de 1999, 6 de novembre de 2000, 22 d'octubre de 2002, 24 d'octubre de 2003, 17 de juliol de 2006, 24 de gener de 2011 i 25 de juliol de 2013, de declaració de microreserves de flora a la província de València (DOCV 7328, 30.07.2014), en el sentit de canviar la delimitació de la microreserva de flora del Pico de Ropé ampliant la seua superfície de 4,74 a 7,70 hectàrees. Els canvis s'especifiquen en l'annex II d'aquesta ordre. En l'annex III s'inclou el mapa d'ubicació i de delimitació de la microreserva de flora.  
  
Segona. Modificació de l'Ordre de 6 de novembre de 2000  
Es modifica l'annex I de l'Ordre de 6 de novembre de 2000, de la Conselleria de Medi Ambient, per la qual es declaren 23 microreserves vegetals a la província de València (DOGV 3928, 30.01.2001), corregida per l'Ordre 15/2014, de 14 de juliol, de la Conselleria d'Infraestructures, Territori i Medi Ambient, per la qual es modifiquen les ordres de 4 de maig de 1999, 6 de novembre de 2000, 22 d'octubre de 2002, 24 d'octubre de 2003, 17 de juliol de 2006, 24 de gener de 2011 i 25 de juliol de 2013, de declaració de microreserves de flora a la província de València (DOCV 7328, 30.07.2014), en el sentit de canviar la delimitació de la microreserva de flora del Río Bohílgues ampliant la seua superfície de 3,96 a 3,98 hectàrees, de canviar la delimitació de la microreserva de flora del Río Ebrón afegint al domini públic hidràulic terrenys propietat de l'Ajuntament de Castielfabib i ampliant la seua superfície d'1,08 a 2,44 hectàrees, i de canviar la delimitació de la microreserva de flora de la Umbría del Rodenal de Tormé ampliant la seua superfície de 13,99 a 14,67 hectàrees. Els canvis s'especifiquen en l'annex II d'aquesta orde. En l'annex III s'inclou el mapa d'ubicació i la nova delimitació de les microreserves de flora.  
  
Tercera. Modificació de l'Ordre de 22 d'octubre de 2002  
Es modifica l'annex I de l'Ordre de 22 d'octubre de 2002, de la Conselleria de Medi Ambient, per la qual es declaren 22 microreserves vegetals a la província de València (DOGV 4390, 02.12.2002), en el sentit de canviar la delimitació de la microreserva de flora de la Cueva del Frontón ampliant la seua superfície de 0,6 a 0,67 hectàrees, de canviar la delimitació de la microreserva de flora de la Llacuna del Samaruc ampliant la seua superfície de 1,18 a 1,24 hectàrees, i de canviar la delimitació de la microreserva de flora de la Marjal dels Borrons ampliant la seua superfície de 5,10 a 6,0 hectàrees. Els canvis s'especifiquen en l'annex II d'aquesta orde. En l'annex III s'inclou el mapa d'ubicació i la nova delimitació de les microreserves de flora.  
  
Quarta. Modificació de l'Ordre de 24 d'octubre de 2003  
Es modifica l'annex de l'Ordre de 24 d'octubre, de la Conselleria de Territori i Habitatge, per la qual es declaren 12 microreserves vegetals a la província de València (DOGV 4630, d'14.11.2003), corregida per l'Ordre 15/2014, de 14 de juliol, de la Conselleria d'Infraestructures, Territori i Medi Ambient, per la qual es modifiquen les ordes de 4 de maig de 1999, 6 de novembre de 2000, 22 d'octubre de 2002, 24 d'octubre de 2003, 17 de juliol de 2006, 24 de gener de 2011 i 25 de juliol de 2013, de declaració de microreserves de flora a la província de València (DOCV 7328, 30.07.2014), en el sentit de canviar la delimitació de la microreserva de flora del Barranco de la Hoz ampliant la seua superfície de 5,1 a 18,94 hectàrees i de canviar la delimitació de la microreserva de flora de Los Tajos reduint la seua superfície de 4,7 a 3,72 hectàrees. Els canvis s'especifiquen en l'annex II d'aquesta ordre. En l'annex III s'inclou el mapa d'ubicació i la nova delimitació de les microreserves de flora.  
  
Cinquena. Modificació de l'Ordre de 17 de juliol de 2006  
Es modifica l'annex de l'Ordre de 17 de juliol, de la Conselleria de Territori i Habitatge, per la qual es declaren 16 microreserves vegetals a la província de València (DOGV 5343, d'11.09.2006), en el sentit de canviar la delimitació de la microreserva de flora del Barranco de la Fuente de la Gota ampliant la seua superfície de 2,59 a 19,99 hectàrees. Els canvis s'especifiquen en l'annex II d'aquesta ordre. En l'annex III s'inclou el mapa d'ubicació i la nova delimitació de la microreserva de flora.  
  
Sisena. Entrada en vigor  
Aquesta ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 22 de setembre de 2017  
  
La consellera d'Agricultura, Medi Ambient,   
Canvi Climàtic i Desenvolupament Rural  
ELENA CEBRIÁN CALVO  
  
  
  
ANNEX I  
Definició de la microreserva de flora de la Closa  
  
Límits: la microreserva comprén la totalitat de la parcel·la 105 del polígon 5 del cadastre vigent de Benavites.  
Superfície: 0,44 hectàrees  
Terme municipal: Benavites  
Titularitat: Ajuntament de Benavites  
Espècies prioritàries: Thalictrum maritimum, Genista tinctoria i Limonium angustebracteatum.  
Unitats de vegetació prioritàries:  
Torberes calcàries de Cladium mariscus i amb espècies del Caricion davallianae (codi Natura 2000: 7210\*).  
Pla de gestió:  
Actuacions de conservació:  
- Instal·lació d'un cartell informatiu amb recomanacions.  
- Col·locació i manteniment dels piquets perimetrals de la microreserva de flora.  
- Plantació de Thalictrum maritimum.  
Limitacions d'ús:  
Queda prohibit l'abocament d'escombraries a l'interior de la microreserva de flora.  
Els projectes de millora, ampliació o modificació del traçat del camí que travessa la microreserva de flora hauran d'evitar-ne la producció d'alteracions significatives.  
No es pot realitzar a la microreserva de flora cap activitat que comporte la remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent de la científica.  
  
  
  
ANNEX II  
Modificacions de microreserves  
  
Nova delimitació i superfície de la microreserva de flora del Pico de Ropé  
La microreserva de flora queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:  
  
Vèrtex X Y  
1 969799 4387937  
2 035052 4387532  
3 212256 4387464  
4 655076 4387671  
5 563575 4387747  
6 969219 4387864  
  
  
Superfície: 7,70 hectàrees  
  
Nova delimitació i superfície de la microreserva de flora del Río Bohílgues  
La microreserva de flora comprén les parcel·les completes 9023 i 9024 del polígon 19, la parcel·la completa 9039 del polígon 14 i els terrenys de la parcel·la 9034 del polígon 14 situats a l'oest de la línia definida pels punts de coordenades UTM, fus 30, ETRS89, 645015/4435469 i 645012/4435464. Totes les parcel·les i polígons esmentats corresponen al cadastre vigent del municipi de Ademuz.  
Superfície: 3,98 hectàrees.  
  
Nova delimitació, superfície i titularitat de la microreserva de flora del Río Ebrón  
La microreserva de flora comprén de forma parcial o completa les següents parcel·les cadastrals del terme municipal de Castielfabib enumerades de nord a sud (totes les coordenades que s'especifiquen són UTM sobre el fus 30 i sistema de referència ETRS89):  
- Els terrenys de la parcel·la 9018 del polígon 5 situats al nord de la línia definida pels punts de coordenades 645162/4442490 i 645235/4442532.  
- La parcel·la 634 del polígon 5 excepte els terrenys situats al sud de la línia anterior i de la línia definida pels punts de coordenades 645264/4442528 i 645294/4442510.  
- La parcel·la 459 del polígon 7 excepte els terrenys situats al sud de la línia definida pels punts de coordenades 645438/4442272 i 645502/4442284.  
- La parcel·la 625 del polígon 5 completa.  
- Els terrenys de la parcel·la 9006 del polígon 7 situats al sud de la línia definida pels punts de coordenades 645380/4442256 i 645381/4442241.  
Superfície: 2,44 hectàrees  
Titularitat: Ajuntament de Castielfabib i domini públic hidràulic.  
  
  
Nova delimitació i superfície de la microreserva de flora de la Umbría del Rodenal del Tormé  
La microreserva de flora queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:  
  
Vèrtex X Y  
1 544594 4402340  
2 477004 4402199  
3 193617 4401932  
4 099671 4401730  
5 049634 4401872  
6 197121 4402278  
  
  
Superfície: 14,67 hectàrees  
  
Nova delimitació i superfície de la microreserva de flora de la Cueva del Frontón  
La microreserva de flora queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:  
  
Vèrtex X Y  
1 973551 4442290  
2 948842 4442235  
3 577493 4442160  
4 617866 4442228  
5 530700 4442242  
  
  
Superfície: 0,67 hectàrees  
  
Nova delimitació i superfície de la microreserva de flora de la Llacuna del Samaruc  
La microreserva de flora comprén les parcel·les completes 10 i 41 del polígon 8 del cadastre vigent d'Algemesí.  
Superfície: 1,24 hectàrees  
  
Nova delimitació i superfície de la microreserva de flora de la Marjal dels Borrons  
La microreserva de flora comprén la totalitat de la parcel·la 22 del polígon 6 del cadastre vigent de Xeresa, amb una superfície de 6 hectàrees.  
  
Nova delimitació i superfície de la microreserva de flora del Barranco de la Hoz  
La microreserva de flora queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:  
  
Vèrtex X Y  
1 115440 4435678  
2 162410 4436140  
3 983683 4435781  
4 788302 4435646  
5 043152 4435972  
6 688108 4435603  
  
  
Superfície: 18,94 hectàrees  
  
Nova delimitació i superfície de la microreserva de flora de Los Tajos  
La microreserva de flora queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:  
  
Vèrtex X Y  
1 143302 4433202  
2 462472 4433042  
3 847905 4433115  
4 474469 4433235  
5 773512 4433221  
6 563438 4433281  
  
  
Superfície: 3,72 hectàrees  
  
Nova delimitació i superfície de la microreserva de flora del Barranco de la Fuente de la Gota  
La microreserva de flora queda delimitada pel polígon els vèrtexs del qual tenen les coordenades UTM sobre el fus 30 (Datum ETRS89) següents:  
  
Vèrtex X Y  
1 382396 4379363  
2 525960 4379142  
3 907110 4378802  
4 557745 4379026  
  
  
Superfície: 19,99 hectàrees